wannaphong/clean_thaiwikipedia huggingface dataset:
# ทีนเอจดรีม (อัลบั้มเคที เพร์รี)
ทีนเอจดรีม   เป็นสตูดิโออั้ลบั้มชุดที่สามของนักร้องชาวอเมริกัน เคที เพร์รี ออกจำหน่ายวันที่ 24 สิงหาคม ค.ศ. 2010 ภายใต้สังกัดแคปิตอลเรเคิดส์ ในด้านดนตรี อัลบั้มมีเพลงแนวป็อปและร็อกที่มีอิทธิพลของแนวเพลงดิสโก้ อิเล็กทรอนิกส์ ฟังก์ เฮาส์ โกธิกร็อก ไฮ-เอ็นอาร์จี และฮิปฮอป ด้านเนื้อร้อง เพลงในอัลบั้มมีเนื้อหาวนเวียนอยู่กับความรักในวัยรุ่น การสังสรรค์ การให้อำนาจตนเอง และความเติบโตของแต่ละคน เพร์รีมีส่วนเขียนเพลงทุกเพลงในอัลบั้ม และทำงานด้านโปรดิวเซอร์ร่วมกับโปรดิวเซอร์และนักเขียนเพลงมากมาย ได้แก่ ดร.ลู้ก, แมกซ์ มาร์ติน, เบนนี บลังโก, ทริกกี สตูอาร์ต, สตาร์เกต, เกร็ก เคิร์สติน และเอสเตอร์ ดีน

หลังจากออกจำหน่าย อัลบั้มทีนเอจดรีมได้รับคำวิจารณ์โดยทั่วไปคละกันจากนักวิจารณ์เพลง ซึ่งยกย่องการผลิตเพลงและธีมของอัลบั้ม แต่ตำหนิเรื่องเนื้อหา อัลบั้มเปิดตัวอันดับหนึ่งบนชาร์ตบิลบอร์ด 200 ของสหรัฐฯ ขายได้ 192,000 หน่วยในสัปดาห์แรก ต่อมาได้รับการรับรองสองครั้งโดยสมาคมผู้ประกอบกิจการเพลงของสหรัฐอเมริกา ขายได้มากกว่า 2.7 ล้านหน่วยในสหรัฐอเมริกา และติดอันดับ 40 อันดับแรกบนชาร์ตประจำปีของบิลบอร์ด 200 เป็นเวลา 3 ปีติดต่อกัน อัลบั้มขายได้ทั้งหมดประมาณ 6 ล้านหน่วยทั่วโลก อัลบั้มและซิงเกิลมากมายทำให้เพร์รีได้เข้าชิงรางวัลแกรมมี 7 สาขา ได้แก่ Album of the Year, Best Pop Vocal Album, Record of the Year และชนะรางวัลจูโนอะวอดส์ 2011 สาขา International Album of the Year

แรกเริ่ม อัลบั้มออกซิงเกิลอันดับที่หนึ่ง "แคลิฟอร์เนียเกิลส์" และ "ทีนเอจดรีม" และหลังจากนั้นสร้างเพลงอันดับหนึ่งอีกหลายเพลง ได้แก่ "ไฟร์เวิร์ก" "อี.ที." และ "ลาสต์ฟรายเดย์ไนต์ (ที.จี.ไอ.เอฟ.)" ซิงเกิลที่หก "เดอะวันแด้ตก็อตอะเวย์" ขึ้นสูงสุดที่อันดับที่สามบนชาร์ตบิลบอร์ดฮอต 100 อัลบั้ม ทีนเอจดรีม เป็นอัลบั้มที่สองในประวัติศาสตร์ที่มีซิงเกิลอันดับหนึ่งถึง 5 เพลง (ตามหลังอัลบั้ม แบด ปี ค.ศ. 1987 ของไมเคิล แจ็กสัน) เป็นผู้หญิงคนแรกที่ทำได้ดังกล่าว และเป็นอัลบั้มที่สามในประวัติศาสตร์ที่มีเพลงติด 5 อันดับแรกถึง 8 เพลง ซิงเกิล 6 เพลงที่ออกมาก่อนหน้า รวมกับอีก 2 เพลงจากการออกจำหน่ายซ้ำ แต่ละเพลงขายได้มากกว่า 2 ล้านดาวน์โหลดในสหรัฐฯ ทำสถิติอัลบั้มเดียวที่มีซิงเกิลที่ได้รับการรับรองระดับแพลตินัมหลายครั้งในยุคดิจิทัล ทำลายสถิติเก่าอย่างอัลบั้ม เดอะดัตเชส (ค.ศ. 2006) ของเฟอร์กี้ ที่มีเพลงที่ได้รับการรับรองระดับแพลตินัมหลายครั้งเพียง 5 เพลง

 รายชื่อเพลง
# ปลาเข็มงวง
ปลาเข็มงวง หรือ ปลาเข็มช้าง  เป็นปลาน้ำจืดขนาดเล็ก มีชื่อวิทยาศาสตร์ว่า Hemirhamphodon pogonognathus อยู่ในวงศ์ปลาเข็ม (Hemiramphidae)

มีรูปร่างโดยรวมคล้ายกับปลาทั่วไปในวงศ์เดียวกัน แต่มีปากล่างงอม้วนลงคล้ายงวงช้าง จึงเป็นที่มาชื่อเรียก ครีบหลังมีฐานยาวเป็นสองเท่าของฐานครีบก้น มีฟันที่ปากล่างตลอดทั้งปาก ลำตัวสีเหลืองอ่อนปนน้ำตาลอมชมพู ครีบหางสีแดงมีขอบสีขาว ครีบหลังสีแดงมีขอบสีดำ ครีบท้องกับครีบก้นสีแดง ครีบอกมีสีแดงจาง ๆ

มีขนาดความยาวลำตัวที่ประมาณ 10 เซนติเมตร พบกระจายพันธุ์ในประเทศไทยเฉพาะที่ป่าพรุโต๊ะแดง ในจังหวัดนราธิวาสเท่านั้น และพบได้ในป่าพรุจนถึงแหลมมลายูหน้า 100 หนังสือสาระน่ารู้ปลาน้ำจืดไทยเล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8

มีพฤติกรรมอยู่รวมกันเป็นฝูง หากินบริเวณผิวน้ำ โดยกินแมลงที่ตกลงในน้ำเป็นอาหารหลักหนังสือ คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486  นิยมเลี้ยงกันเป็นปลาสวยงาม ที่ไม่ค่อยจะได้พบบ่อยนักในตลาดปลาสวยงาม
# วงศ์เหยี่ยวปีกแหลม
วงศ์เหยี่ยวปีกแหลม (Falconidae) ประกอบไปด้วยเหยี่ยวและคาราคาราซึ่งเป็นนกล่าเหยื่อในเวลากลางวัน มีประมาณ 60 ชนิด วงศ์นี้แบ่งออกได้เป็น 3 วงศ์ย่อย คือ Herpetotherinae Polyborinae ประกอบด้วย คาราคารา และเหยี่ยวป่า และ Falconinae ประกอบด้วย เหยี่ยว, เหยี่ยวเคสเตรล และ เหยี่ยวแมลงปอ

 อนุกรมวิธาน 
 วงศ์: Falconidae
 สกุล Daptrius 
 สกุล Ibycter – (บางครั้งถูกรวมอยู่ใน Daptrius)
 สกุล Phalcoboenus (4 ชนิด)
 สกุล Caracara – (2 ชนิด)
 สกุล Milvago (2 ชนิด)
 สกุล Herpetotheres 
 สกุล Micrastur (7 ชนิด)
 สกุล Spiziapteryx
 สกุล Polihierax – (2 ชนิด รวมถึง Neohierax)
 สกุล Microhierax – (5 ชนิด)
 สกุล Falco –  (ประมาณ 37 ชนิด)
# พระราชพิธีมหามงคลเฉลิมพระชนมพรรษา 7 รอบ
พระราชพิธีมหามงคลเฉลิมพระชนมพรรษา 7 รอบ เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 7 รอบ (84 พรรษา) ของพระมหากษัตริย์และพระอัครมเหสีของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)

 พระราชพิธีมหามงคลเฉลิมพระชนมพรรษา 7 รอบ 10 กันยายน 2489 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า
 พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
 พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

นอกจากนี้ ยังมีการใช้คำว่า พระราชพิธีฉลองพระชนมายุ 7 รอบ เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้

 พระราชพิธีฉลองพระชนมายุ 7 รอบ 21 ตุลาคม 2527 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)
 พระราชพิธีฉลองพระชนมายุ 7 รอบ 6 พฤษภาคม 2550 ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 
 พระราชพิธีฉลองพระชนมายุ 7 รอบ 24 พฤศจิกายน 2552 ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
# องค์การบริหารส่วนตำบลปากนคร
องค์การบริหารส่วนตำบลปากนคร ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ห่างจากอำเภอเมืองนครศรีธรรมราชประมาณ 10 กิโลเมตร เป็นพื้นที่รองรับการขยายตัวของเมืองนครศรีธรรมราชทางด้านทิศตะวันออก มีพื้นที่ในเขตปกครองประมาณ 56.32 ตารางกิโลเมตร หรือประมาณ 35,200 ไร่

 ประวัติ 
ตำบลปากนคร เมื่อสมัยก่อนการเดินทางเข้าสู่ตัวตัวเมือง ซึ่งชาวบ้านทั่วไปเรียกว่า "นคร" ต้องใช้เรือเข้าทางปากคลองสู่ตัวเมือง ชาวบ้านจึงเรียกท่าเรือหรือปากคลองว่า "ปากนคร" ซึ่งหมายถึงปากทางเข้าสู่เมือง ตำบลปากนครมีจำนวนหมู่บ้านทั้งหมด 6 หมู่บ้าน ได้แก่ หมู่ที่ 1 บ้านปากนํ้า หมู่ที่ 2 บ้านปากนครบน หมู่ที่ 3 บ้านนางพระยา หมู่ที่ 4 บ้านโคกข่อย หมู่ที่ 5 บ้านคันธง หมู่ที่ 6 บ้านคลองขุด

 สภาพทั่วไป 
เป็นที่ราบลุ่มน้ำท่วมถึง โดยมีแม่น้ำปากนครไหลผ่านทางทิศใต้ ทางทิศตะวันออกเป็นพื้นที่ที่ได้รับอิทธิพลของน้ำขึ้น-น้ำลงทำให้กลายเป็นที่ราบที่มีป่าชายเลนอย่างหนาแน่น อาชีพหลักของตำบลปากนครได้แก่ การประมง  ทำนา เลี้ยงสัตว์ ส่วนอาชีพเสริม ได้แก่ ก่อสร้าง รับจ้างทั่วไป 

 อาณาเขตติดต่อ 
องค์การบริหารส่วนตำบลปากนคร ตั้งอยู่ทางทิศตะวันออกของอำเภอเมืองนครศรีธรรมราช
 ทิศเหนือ ติดต่อกับ องค์การบริหารส่วนตำบลท่าซัก อำเภอเมืองนครศรีธรรมราช จังหวัดนครศรีธรรมราช
 ทิศใต้ ติดต่อกับ องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช
 ทิศตะวันออก ติดต่อกับ เทศบาลตำบลปากนคร อำเภอเมืองนครศรีธรรมราช จังหวัดนครศรีธรรมราช
 ทิศตะวันตก ติดต่อกับ เทศบาลนครนครศรีธรรมราช อำเภอเมืองนครศรีธรรมราช จังหวัดนครศรีธรรมราช

 หมู่บ้าน 
จำนวนหมู่บ้านในเขตองค์การบริหารส่วนตำบลปากนคร มีทั้งหมด 6 หมู่บ้าน คือ 
 หมู่ที่ 1 บ้านปากนํ้าปากนคร
 หมู่ที่ 2 บ้านปากนครบน  
 หมู่ที่ 3 บ้านนางพระยา         
 หมู่ที่ 4 บ้านโคกข่อย
 หมู่ที่ 5 บ้านคันธง
 หมู่ที่ 6 บ้านคลองขุด
 หมายเหตุ : หมู่ที่ 1 บ้านปากนํ้าปากนคร ทั้งหมู่บ้าน และหมู่ที่ 6 บางส่วน อยู่ในเขตปกครองของเทศบาลตำบลปากนคร

 สถานีอนามัย 
 สถานีอนามัยบ้านโคกข่อย
 สถานีอนามัยวัดมุขธารา 

 สถานศึกษา 
 โรงเรียนมัธยมศึกษา
 โรงเรียนท่านครญาณวโรภาสอุทิศ
 โรงเรียนประถมศึกษา
 โรงเรียนวัดท่านคร
 โรงเรียนวัดหัวนอน
 โรงเรียนบ้านคันธง
 โรงเรียนวัดนางพระยา
 โรงเรียนวัดมุขธารา
 ศูนย์พัฒนาเด็กเล็ก
 ศูนย์พัฒนาเด็กเล็กตำบลปากนคร

 วัด 
จำนวนวัดในเขตองค์การบริหารส่วนตำบลปากนคร มีทั้งหมด 5 วัด คือ 
 วัดนางพระยา
 วัดปากนครบน
 วัดโบสถ์
 วัดโคกข่อย
 วัดท่านคร
 วัดหัวนอน

 มัสยิด 
 มัสยิดนูรุดดีน (บ้านคันธงใต้)
 มัสยิดนูรุลเอียะสาน (บ้านคันธงเหนือ)

ปากนคร
# เดลตาเวิกส์
เดลตาเวิกส์  เป็นโครงการก่อสร้างชุดใหญ่ที่บริเวณปากแม่น้ำไรน์-เมิส-เชลดา ประเทศเนเธอร์แลนด์  เพื่อกั้นการท่วมของน้ำทะเล  โครงการประกอบไปด้วยการสร้างเขื่อน ประตูปิดเปิดน้ำ ที่กั้นเขื่อน  การก่อสร้างเริ่มตั้งแต่ปี ค.ศ.1950- 1975
# มหาวิทยาลัยแอเคริน
มหาวิทยาลัยแอเคริน  เป็นมหาวิทยาลัยของรัฐ ที่มีชื่อเสียงทางด้านการวิจัยพอลิเมอร์ในระดับแถวหน้าของโลก ตั้งอยู่ในเมืองแอเคริน รัฐโอไฮโอ สหรัฐอเมริกา อันได้ชื่อว่าเป็นเมืองหลวงแห่งการผลิตยาง และเป็นสมาชิกของกลุ่มระบบสถาบันอุดมศึกษาแห่งรัฐโอไฮโอ (the University System of Ohio) ก่อตั้งในปี พ.ศ. 2413 โดยเป็น วิทยาลัยขนาดเล็กที่มีความร่วมมือกับ Universalist Church จากนั้นในปี พ.ศ. 2456  ได้โอนกรรมสิทธิ์ให้แก่เมืองแอเคริน และในปี พ.ศ. 2510  วิทยาลัยแห่งนี้จึงถูกยกฐานะเป็นมหาวิทยาลัยแห่งรัฐ (state institution) มหาวิทยาลัยแห่งนี้มุ่งเน้นงานวิจัยไปที่ STEM, พอลิเมอร์, วัสดุศาสตร์ขั้นสูง และวิศวกรรมศาสตร์ ซึ่งในช่วงสิบปีหลังได้มีผลงานวิจัยและได้รับการยอมรับมากขึ้นตามลำดับ  

คณะที่เปิดสอน
วิทยาลัยศิลปะและวิทยาศาสตร์ (Buchtel College of Arts and Sciences)
วิทยาลัยบริหารธุรกิจ (College of Business Administration)
วิทยาลัยแห่งความคิดสร้างสรรค์และความเชี่ยวชาญศิลปะ (College of Creative and Professional Arts)
วิทยาลัยครุศาสตร์ (College of Education)
วิทยาลัยวิศวกรรมศาสตร์ (College of Engineering)
วิทยาลัยวิทยาศาสตร์สุขภาพและการบริการ (College of Health Sciences and Human Services)
คณะนิติศาสตร์ (School of Law)
วิทยาลัยพยาบาลศาสตร์ (College of Nursing)
วิทยาลัยวิทยาศาสตร์และวิศวกรรมพอลิเมอร์ (College of Polymer Science & Polymer Engineering)
Honors College
บัณฑิตวิทยาลัย (The Graduate School)
University College
Wayne College
Summit College
บุคคลที่มีชื่อเสียง
รองศาสตราจารย์ ดร. ปณิธาน วัฒนายากร อดีตรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ
ดร.สุรพงษ์ โตวิจักษณ์ชัยกุล ปริญญาวิศวกรรมศาสตร์ดุษฎีบัณฑิตและเป็นรัฐมนตรีว่าการกระทรวงการต่างประเทศ ในคณะรัฐมนตรีคณะที่ 60 ของไทย
# ศูนย์วิจัยสังคมศาสตร์เบอร์ลิน
thumb|อาคารศูนย์วิจัยสังคมศาสตร์เบอร์ลิน

ศูนย์วิจัยสังคมศาสตร์เบอร์ลิน  เป็นสถาบันวิจัยที่มีชื่อเสียงระดับนานาชาติ ในด้านสังคมศาสตร์ แต่สถาบันประเภทนี้ที่ไม่ได้เป็นส่วนหนึ่งของมหาวิทยาลัยที่ใหญ่ที่สุดในยุโรป

ศูนย์วิจัยก่อตั้งใน ค.ศ. 1969 โดยการริเริ่มของรัฐบาลสหพันธรัฐ"Brief Timeline of the WZB" , accessed 2008-07-02 
นักสังคมวิทยา รัฐศาสตร์ นักเศรษฐศาสตร์ ประวัติศาสตร์ สถิติ วิทยาศาสตร์คอมพิวเตอร์ และกฎหมาย ประมาณ 140 คน ทำงานใน WZB ดำเนินโครงการวิจัยพื้นฐาน ในประเด็นทางสังคมและการเมืองที่เฉพาะเจาะจง โดยเน้นที่สังคมอุตสาหกรรมอย่างญี่ปุ่นและตะวันตก รวมถึงการเปลี่ยนโครงสร้างสังคมในยุโรปกลาง ยุโรปตะวันออก และจีน
โดยมีคำถามเรื่องโลกาภิวัตน์เป็นประเด็นสำคัญ"Positioning WZB Research in the Scientific Landscape" , accessed 2008-07-02

WZB แบ่งองค์กรออกเป็น 4 สาขาวิจัย:

 โอกาสทางการศึกษา การงาน และชีวิต
 นโยบายตลาด
 ผลกระทบทางเศรษฐกิจสังคม
 ประชาสังคม ความขัดแย้ง และ ประชาธิปไตย

ศูนย์นี้ตั้งขึ้นเป็นบริษัทจำกัดไม่แสวงหากำไร
โดยมีรัฐบาลต่าง ๆ ของสหพันธรัฐเยอรมันถือหุ้น 75% ส่วนอีก 25% ถือหุ้นโดยนครรัฐเบอร์ลิน
WZB ยังเป็นสมาชิกของชุมชนวิทยาศาสตร์ Gottfried Wilhelm Leibniz Scientific Community

แม้มันจะไม่ใช่มหาวิทยาลัย แต่ศูนย์ฯก็ทำงานร่วมกับ มหาวิทยาลัยเสรีแห่งเบอร์ลิน, Hertie School of Governance, มหาวิทยาลัยฮุมโบลด์ทแห่งเบอร์ลิน, มหาวิทยาลัยเทคนิกแห่งเบอร์ลิน รวมถึงสถาบันวิจัยต่างประเทศ นักวิทยาศาสตร์ใน WZB จำนวนมากก็เป็นอาจารย์มหาวิทยาลัยหรือสอนในมหาวิทยาลัย
# ตำบลนาทราย (อำเภอเมืองนครศรีธรรมราช)
นาทราย เป็นตำบลหนึ่งในอำเภอเมืองนครศรีธรรมราช จังหวัดนครศรีธรรมราช ห่างจากที่ว่าการอำเภอเมืองนครศรีธรรมราชไปทางทิศตะวันตกประมาณ 12 กิโลเมตร ตำบลนาทรายมีพื้นที่ประมาณ 35.42 ตารางกิโลเมตร หรือประมาณ 22,138 ไร่ องค์กรปกครองส่วนท้องถิ่นในพื้นที่ คือ องค์การบริหารส่วนตำบลนาทราย ครอบคลุมพื้นที่ตำบลนาทรายทั้งตำบล

 ประวัติ 
ในสมัยเมื่อสร้างวัดมหาธาตุ บริเวณที่ตั้งของตำบลเดิมเป็นหาดทรายชายทะเล เมื่อมีการเปลี่ยนแปลงการปกครองจึงได้มีการแบ่งเขตการปกครองตั้งเป็นหมู่บ้านและตำบลขึ้น และตั้งชื่อบริเวณนี้ว่า "ตำบลนาทราย" ตำบลนาทรายแบ่งเขตการปกครองออกเป็น 6 หมู่บ้าน ได้แก่ หมู่ 1 บ้านปลายท่า หมู่ 2 บ้านห้วยน้ำเย็น หมู่ 3 บ้านหน้าโพธิ์ หมู่ 4 บ้านโพธิ์หิน หมู่ 5 บ้านยางเตี้ย หมู่ 6 บ้านนาทราย

 ภูมิศาสตร์ 
ตำบลนาทรายตั้งอยู่ทางทิศตะวันตกของตัวเมืองนครศรีธรรมราช มีลักษณะภูมิประเทศโดยทั่วไปเป็นพื้นที่ราบถึงราบลุ่ม น้ำท่วมถึง และมีสันทรายชายหาดโบราณตามแนวทางหลวงแผ่นดินหมายเลข 4103

 อาณาเขตติดต่อ 
ตำบลนาทรายมีอาณาเขตติดต่อดังนี้ (ติดกับตำบลในอำเภอเมืองนครศรีธรรมราชทุกทิศทาง)
ทิศเหนือ ติดต่อกับ หมู่ที่ 1,8 ตำบลท่างิ้ว
ทิศตะวันออก ติดต่อกับ หมู่ที่ 1,5 ตำบลปากพูน (ติดกับเขตเทศบาลเมืองปากพูน)
ทิศใต้ ติดต่อกับ หมู่ที่ 2,3,4,5 ตำบลนาเคียน (ติดกับเขตองค์การบริหารส่วนตำบลนาเคียน)
ทิศตะวันตก ติดต่อกับ หมู่ที่ 4,6 ตำบลท่างิ้ว

 หมู่บ้าน  
ตำบลนาทรายแบ่งเขตการปกครองออกเป็น 6 หมู่บ้าน ได้แก่
 หมู่ที่ 1 บ้านปลายท่า                
 หมู่ที่ 2 บ้านห้วยน้ำเย็น       
 หมู่ที่ 3 บ้านหน้าโพธิ์          
 หมู่ที่ 4 บ้านโพธิ์หิน 
 หมู่ที่ 5 บ้านยางเตี้ย 
 หมู่ที่ 6 บ้านนาทราย 

 เศรษฐกิจ 
เศรษฐกิจในตำบล ได้แก่ การทำนาและทำสวนผลไม้ พร้อมทั้งมีการเลี้ยงสัตว์ต่าง ๆ เช่น โคพื้นเมือง สุกร เป็ด และไก่พื้นเมือง ประชากรมีสิทธิถือครองในที่ดินทำกินโดยส่วนใหญ่ การขนส่งผลผลิตออกไปจำหน่ายยังตลาดใช้เส้นทางคมนาคมทางบกเป็นสำคัญ โดยใช้ทางหลวงแผ่นดินหมายเลข 4103 ถนนนครศรี-ปากพูน-ท่าศาลา และถนนกระโรม ซึ่งผ่านตอนกลางของตำบล

 สถานีอนามัย 
 สถานีอนามัยบ้านปลายท่า

 สถานศึกษา 
 โรงเรียนมัธยมศึกษา
 โรงเรียนโรงเรียนเมืองนครศรีธรรมราช 

 โรงเรียนประถมศึกษา
 โรงเรียนวัดหญ้า
 โรงเรียนวัดดอนยาง 

 ศาสนสถาน 
 วัด ในตำบลนาทรายมีทั้งหมด 3 วัด คือ 
 วัดหญ้า
 วัดน้ำสรง
 วัดดอนยาง

 มัสยิด
 มัสยิดกลางนครศรีธรรมราช
# อันดับเหยี่ยว
อันดับเหยี่ยวอันดับเหยี่ยว ดัชนีสิ่งมีชีวิต กลุ่มอนุรักษ์ความหลากหลายทางชีวภาพและสิ่งแวดล้อม  เป็นอันดับของนกที่ประกอบด้วยนกล่าเหยื่อเวลากลางวันส่วนมาก เช่น เหยี่ยว, อินทรี และแร้ง

ในอดีตจะรวมเหยี่ยวในอันดับ Falconiformes แต่ผู้แต่งบางคนแยกมาไว้ในอันดับ Accipitriformes การศึกษาดีเอ็นเอที่ตีพิมพ์ใน ค.ศ. 2008 แสดงว่า เหยี่ยวปีกแหลม]ไม่ได้เป็นญาติใกล้ชิดกับนกในอันดับ Accipitriformes แต่ใกล้ชิดกับนกแก้วและนกเกาะคอน ตั้งแต่การแบ่งแยก (แต่ก็ไม่ได้วางเหยี่ยวถัดจากนกแก้วหรือนกเกาะคอน) ได้รับการยอมรับโดยคณะกรรมการการการจัดแบ่งประเภทอเมริกาใต้แห่งสมาคมนักปักษีวิทยาแห่งอเมริกา (American Ornithologists' Union) (SACC), คณะกรรมการการจัดแบ่งประเภทอเมริกาเหนือ (NACC), และ การประชุมปักษีนานาชาติ (IOC) สหภาพปักษีวิทยาบริติชให้การยอมรับอันดับ Accipitriformes และจัดการย้าย Falconiformes บนพื้นฐานของดีเอ็นเอและการจัดประเภทของ NACC และ IOC ได้จัดแร้งโลกใหม่ใน Accipitriformes ในขณะที่ SACC จัดให้แร้งโลกใหม่อยู่ในอันดับที่มีชื่อว่า Cathartiformes

 อนุกรมวิธาน 
ปัจจุบัน Accipitriformes มี 262 ชนิดและ 75 สกุลใน 4 วงศ์ขยาย และอาจมีวงศ์ที่สูญพันธุ์ 1 วงศ์ ถือเป็นอันดับแรปเตอร์ที่หากินตอนกลางวันที่มีจำนวนมากที่สุด การวิเคราะห์ลำดับดีเอ็นเอเสนอแนะว่า อันดับ Accipitriformes เริ่มแบ่งอยกประมาณช่วงระหว่างสมัยอีโอซีน/โอลิโกซีน (ประมาณ 34 ล้านปีก่อน) การแยกกลุ่มก่อให้เกิดสกุล Elanus และ Gampsonyx จากสกุล Accipitriformes อื่น ๆ

 Accipitridae (เหยี่ยวหน้าเทา, อินทรี, เหยี่ยวรุ้ง, เหยี่ยวนกเขา, เหยี่ยวไคต์, แร้งโลกเก่า)
 Cathartidae (แร้งโลกใหม่)
 Pandionidae (เหยี่ยวออสเปร)
 Sagittariidae (นกเลขานุการ)

ตารางวิวัฒนาการชาติพันธุ์อิงจาก Nagy, J. & Tökölyi, J. (2014).
# สมคิด บาลไธสง
สมคิด บาลไธสง (เกิด
8 กันยายน พ.ศ. 2495) อดีตสมาชิกสภาผู้แทนราษฎรจังหวัดหนองคาย 2 สมัย

 ประวัติ 
นายสมคิด บาลไธสง เกิดเมื่อวันที่ 8 กันยายน พ.ศ. 2495 เป็นบุตรของ นายสิงห์ และนางพี บาลไธสงบัญชีแสดงรายการทรัพย์สินและหนี้สินสมาชิกสภาผู้แทนราษฎร ปี 2551 สำเร็จการศึกษา ครุศาสตรบัณฑิต สาขาสังคมศึกษา วิทยาลัยครูอุดรธานี  และ MINI MBA สาขาการบริหารการสหกรณ์ มหาวิทยาลัยขอนแก่น ด้านชีวิตครอบครัวสมรสกับนางทองมา บาลไธสง มีบุตร 2 คน  

 การทำงาน 
นายสมคิด เป็นสมาชิกสภาผู้แทนราษฎรจังหวัดหนองคายหลายสมัย เคยสังกัดหลายพรรคการเมือง อาทิ พรรคความหวังใหม่ พรรคพลังธรรม พรรคไทยรักไทย พรรคชาติไทย พรรคพลังประชาชน และพรรคเพื่อไทย มีบทบาทในการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2552

ในปี พ.ศ. 2552 มีส่วนในเหตุทะเลาะวิวาทในรัฐสภาเมีย สมคิด ปัดผัวเมา! ท่าเดิน-เสียงพูดแบบนี้ตั้งแต่เกิดและในวันที่ 1 พฤษภาคม พ.ศ. 2552 นายสมคิด บาลไธสง เป็นจำเลยฐานหมิ่นประมาทพ.ท.เกรียงศักดิ์ นันทโพธิ์เดช ผู้บังคับกองพันทหารราบที่ 2 กรมทหารราบที่ 12 รักษาพระองค์ ร่วมกับ นางอรุณี ชำนาญยา กรณีกล่าวหาว่าเป็นคนทำร้ายร่างกายผู้หญิงที่ใส่ชุดสีแดงในวีดิทัศน์ในสภาผู้แทนราษฎรในวันที่ 19 เมษายน พ.ศ. 2552
ในปี พ.ศ. 2553 เมื่อวันที่ 10 เมษายน นายสมคิดมีบทบาทในการปราศัยบนเวทีสะพานผ่านฟ้าร่วมกับแนวร่วมประชาธิปไตยต่อต้านเผด็จการแห่งชาติhttp://politics.spiceday.com/viewthread.php?action=printable&tid=155695&sid=iryURI

ต่อมาในการเลือกตั้ง 3 กรกฎาคม พ.ศ. 2554 นายสมคิดลงสมัครหนองคาย เขต2 ในสังกัดพรรคเพื่อไทย และได้รับการเลือกตั้ง แต่คณะกรรมการการเลือกตั้งได้พิจารณาให้ใบเหลืองแก่นายสมคิด ในข้อหาแจกเงินขนคนไปฟังการปราศรัย และกำหนดให้มีการเลือกตั้งใหม่วันที่ 31 กรกฎาคม พ.ศ. 2554แจกเหลืองเขต2หนองคายเพื่อไทย ลต.ใหม่31กค. ผลการเลือกตั้งใหม่ในครั้งนี้ทำให้นายสมคิด บาลไธสง ได้กลับมาเป็นสมาชิกสภาผู้แทนราษฎรอีกครั้งตามความคาดหมายhttp://www.khaosod.co.th/view_news.php?newsid=TUROd01ERXdNVEF4TURnMU5BPT0=&sectionid=TURNd01RPT0=&day=TWpBeE1TMHdPQzB3TVE9PQ==

กระทั่ง พ.ศ. 2561 นายสมคิดมีข่าวว่าได้เตรียมย้ายมาร่วมงานกับ พรรคพลังประชารัฐ แต่จากนั้นไม่นานนายสมคิดได้ตัดสินใจย้ายมาร่วมงานกับ พรรคชาติไทยพัฒนา พร้อมกับนาย ภักดีหาญส์ หิมะทองคำ และได้ลงสมัครรับเลือกตั้ง ส.ส.หนองคาย เขต 1 แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒
# เกรทมาชินก้า
เกรทมาชินก้า (ญี่ปุ่น グレートマジンガー Gurēto Majingā) (อังกฤษ Great Mazinger) เป็นหนังสือการ์ตูนและรายการโทรทัศน์ซีรีส์แอนิเมชั่นญี่ปุ่น เกี่ยวกับหุ่นยนต์ต่อสู้ขนาดยักษ์ สร้างโดยบริษัทโกนาไก โดยต่อเนื่องมาจากการ์ตูนที่ประสบความสำเร็จเรื่องแรกคือ มาชินก้าแซด ซีรีส์ การ์ตูนเรื่องนี้ออกอากาศในญี่ปุ่นในปี 2517 โดยที่เกรทมาชินก้าเป็นตอนต่อของ มาชินก้า และออกอากาศทั้งสิ้นจำนวน 56 ตอน

 เนื้อเรื่อง 
เรื่องมุ่งเน้นไปที่ตัวละครที่ชื่อ เทดซูยะ ซูรูกิ (ญี่ปุ่น 剣 鉄也 Tsurugi Tetsuya) และเด็กกำพร้าที่ชื่อ เคนโซ คาบูโตะ (ญี่ปุ่น 兜 剣造 Kabuto Kenzō) ด้วยความคิดถึงคุณพ่อโคจิ คาบูโตะ ที่ตายใน มาชินก้าแซด เคนโซ จึงสร้างและแก้ไขปรับปรุง มาชินก้า จากวัสดุที่คุณพ่อเป็นคนคิดค้นขึ้นมาคือ โชโกกินแซด (ซุปเปอร์อัลลอยแซด) ให้มีความแข็งแรงขึ้น เพื่อต่อกรกับผู้เป็นภัยต่อมวลมนุษยชาติ คือ อาณาจักรมายซิเน นำทัพโดย เกรทเจนเนอรัลออฟดาคเนส และแม่ทัพ วอริเออร์บิชส์ เคนโซ ให้ เทดซูยะเป็นผู้ขับ เกรทมาชินก้า ซึ่งมีผู้ช่วยอีกคนหนึ่งเป็นเด็กผู้หญิงชื่อ จุนโฮโน (ลูกครึ่ง แอฟิริกันอเมริกัน) โดยใช้หุ่นยนต์อีกตัวหนึ่งคือ วีนัสเอ

 ตัวละคร 

 รายชื่อตอน
# วงศ์เหยี่ยวและอินทรี
วงศ์เหยี่ยวและอินทรี (วงศ์: Accipitridae) เป็นหนึ่งในสองวงศ์หลักของอันดับ Accipitriformes (นกล่าเหยื่อในเวลากลางวัน) นกในวงศ์มีขนาดเล็กถึงใหญ่ มีปากเป็นตะขอแข็งแรง มีสัณฐานต่างกันไปตามอาหารการกิน เหยื่อเป็นตั้งแต่แมลงถึงสัตว์เลี้ยงลูกด้วยนมขนาดกลาง บางชนิดกินซากสัตว์ และสองสามชนิดกินผลไม้เป็นอาหาร วงศ์เหยี่ยวและอินทรีสามารถพบได้ทั่วโลก ยกเว้นทวีปแอนตาร์กติกา บางชนิดพบได้บนหมู่เกาะ และบางชนิดเป็นนกอพยพ

นกในวงศ์นี้ ประกอบไปด้วย เหยี่ยวนกเขา, อินทรี, เหยี่ยวรุ้ง, เหยี่ยวไคต์ และ แร้งโลกเก่า, เหยี่ยวออสเปรนั้นโดยปกติแล้วจะถูกวางไว้ในอีกวงศ์ (Pandionidae) รวมถึง นกเลขานุการ (Sagittariidae), และ แร้งโลกใหม่ที่ปัจจุบันได้รับการพิจารณาเป็นวงศ์และอันดับที่แยกออกไป ข้อมูลแคริโอไทป์แสดงว่า การวิเคราะห์เหยี่ยวและนกอินทรีจนบัดนี้เป็นกลุ่มจากชาติพันธุ์เดียวที่แยกกันอย่างเด่นชัด แต่ถึงกระนั้นกลุ่มนี้ควรพิจารณาวงศ์ของอันดับเหยี่ยวปีกแหลมหรือหลายอันดับแยกออกมาเป็นของตัวเอง

 สกุล 
 วงศ์ย่อย Elaninae - (8 ชนิด)
 สกุล Elanus
 สกุล Chelictinia
 สกุล Gampsonyx
 สกุล Elanoides
 วงศ์ย่อย Perninae - (14 ชนิด)
 สกุล Aviceda
 สกุล Henicopernis
 สกุล Pernis
 สกุล Leptodon
 สกุล Chondrohierax
 สกุล Machaerhamphus (ยังเป็นที่สับสน)
 วงศ์ย่อย Aegypiinae 
 สกุล Sarcogyps
 สกุล Aegypius
 สกุล Torgos
 สกุล Trigonoceps
 สกุล Gyps
 สกุล Necrosyrtes
 วงศ์ย่อย Gypaetinae
 สกุล Neophron
 สกุล Gypohierax
 สกุล Gypaetus
 สกุล Eutriorchis
 วงศ์ย่อย Buteoninae - (100 ชนิด, อาจเป็น กลุ่มสิ่งมีชีวิตที่มีที่มาจากสองสายบรรพบุรุษหรือมากกว่า หรือ กลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม)
 สกุล Geranoaetus
 สกุล Buteo (อาจเป็น กลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม อาจรวม Leucopternis และ  Parabuteo)
 สกุล Parabuteo
 สกุล Buteogallus (อาจเป็น กลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม, อาจรวม Leucopternis)
 สกุล Busarellus
 สกุล Leucopternis (อาจเป็น กลุ่มสิ่งมีชีวิตที่มีที่มาจากสองสายบรรพบุรุษหรือมากกว่า)
 สกุล Kaupifalco
 สกุล Butastur
 สกุล Harpyhaliaetus
 สกุล Geranospiza
 วงศ์ย่อย Aquilinae
 สกุล Spizaetus
 สกุล Nisaetus
 สกุล Lophaetus (อาจเป็นชื่อพ้องของ Ictinaetus)
 สกุล Stephanoaetus
 สกุล Polemaetus
 สกุล "Hieraaetus"
 สกุล Aquila (กลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม)
 สกุล Ictinaetus
 วงศ์ย่อย Circinae - (16 ชนิด)
 สกุล Circus
 วงศ์ย่อย Polyboroidinae 
 สกุล Polyboroides
 วงศ์ย่อย Milvinae - (14 ชนิด)
 สกุล Harpagus
 สกุล Ictinia
 สกุล Rostrhamus
 สกุล Helicolestes 
 สกุล Haliastur
 สกุล Milvus
 สกุล Lophoictinia
 สกุล Hamirostra
 วงศ์ย่อย Accipitrinae - (55 ชนิด)
 สกุล Accipiter
 สกุล Urotriorchis
 สกุล Erythrotriorchis
 สกุล Megatriorchis
 วงศ์ย่อย Circaetinae - (ประมาณ 12 ชนิด)
 สกุล Terathopius
 สกุล Circaetus
 สกุล Spilornis
 สกุล Pithecophaga
 วงศ์ย่อย Haliaeetinae
 สกุล Haliaeetus
 สกุล Ichthyophaga
 วงศ์ย่อย Harpiinae
 สกุล Morphnus
 สกุล Harpia
 สกุล Harpyopsis

 วงศ์ย่อย Melieraxinae
 สกุล Melierax (Micronisus)
# ไอวันนาโก
ไอวันนาโก  คือซิงเกิลที่ 3 ของ บริตนีย์ สเปียส์ ในสัปดาห์แรกเพลงนี้อยู่ในอันดับที่ 73 ใน บิลบอร์ดฮอต 100 แต่ติดอันดับ 1 ใน เกาหลีใต้ ซึ่งเพลงนี้ได้ เชลล์แบ็ก, แมกซ์ มาร์ติน เป็นโปรดิวเซอร์ให้ และยังได้ ซาวาน โคเทชา มาร่วมแต่งเพลงนี้อีกด้วย และเพลงนี้ได้ คริส มาร์ พิเลียโร มากำกับมิวสิกวิดีโอเพลงนี้

 รายชื่อเพลง 

French CD single
"I Wanna Go" (Main Version) — 3:30
"I Wanna Go" (DJ Frank E & Alex Dreamz Radio Remix) — 3:18

German CD single
"I Wanna Go" (Main Version) — 3:30
"I Wanna Go" (Gareth Emery Remix) — 5:26

ดิจิทัลดาวน์โหลด
"I Wanna Go" — 3:30

ดิจิทัลดาวน์โหลด (Desi Hits! Remix)
"I Wanna Go" (Desi Hits! Remix) — 4:37

ดิจิทัลดาวน์โหลด (EP)
"I Wanna Go" — 3:30
"I Wanna Go" (Gareth Emery Remix) — 5:25
"I Wanna Go" (Moguai Remix) — 7:11
"I Wanna Go" (Video) — 4:33

ดิจิทัลดาวน์โหลด (UK Remixes)
"I Wanna Go" (Gareth Emery Remix) — 5:25
"I Wanna Go" (Vada Remix) — 7:39
"I Wanna Go" (Moguai Remix) — 7:11
"I Wanna Go" (Pete Phantom Remix) — 3:18

ดิจิทัลดาวน์โหลด (Remixes)
"I Wanna Go" — 3:30
"I Wanna Go" (Captain Cuts Club Mix) — 4:43
"I Wanna Go" (Alex Dreamz Radio Edit) — 4:07
"I Wanna Go" (OLIVER Extended Remix) — 4:57
"I Wanna Go" (Deluka BS Radio Remix) — 3:15
"I Wanna Go" (Wallpaper Extended Remix) — 4:03
"I Wanna Go" (Smash Mode Radio Remix) — 3:49
"I Wanna Go" (Disco Fries Radio Remix) — 3:34
"I Wanna Go" (Jump Smokers Radio Remix) — 4:51
"I Wanna Go" (Desi Hits! Remix) — 4:36

 ชาร์ต 

ชาร์ตประจำสัปดาห์
ชาร์ต (2011)ตำแหน่งสูงสุกscope="row"scope="row"scope="row"scope="row"Brazil (Billboard Hot 100)"Brasil Hot 100 Airplay". Billboard Brasil (Brasil: bpp) (2): 100. November 2011.  25Brazil (Billboard Hot Pop Songs)  3scope="row"scope="row"scope="row"scope="row"Croatia Airplay Chart (HRT)12scope="row"scope="row"scope="row"scope="row" France (SNEP) Download Chart6scope="row"scope="row"scope="row"scope="row"scope="row"Italy (FIMI)43scope="row"Lebanon (Lebanese Top 20)http://www.olt20.com/Britney-Spears#fragment-2&panel1-4 5Mexico (Airplay) 26scope="row"scope="row"scope="row"scope="row"scope="row"South Korea (GAON International Chart) 1scope="row"Spain (Airplay Chart) 8scope="row"scope="row"UK Singles (Official Charts Company)http://www.zobbel.de/cluk/CLUK2011.HTM 111scope="row"scope="row"scope="row"scope="row"scope="row"scope="row"

ชาร์ตประจำปี
 ชาร์ต (2011) ตำแหน่งBelgian Singles Chart (Flanders)62Canadian Hot 10033Croatia Airplay Chart (HRT)54France (SNEP)45France Airplay (SNEP)21Hungarian Airplay Chart99Lebanese Airplay Chart22South Korea (GAON International Chart)15US Billboard Hot 10046US Dance Club Songs (Billboard)39 US Dance/Mix Show Airplay (Billboard)31US Pop Songs (Billboard)13US Radio Songs (Billboard)37

การรับรอง